  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Удмуртиысь тазалыкез утёнъя министрлэн воштӥсез Александр Попов интыужзэ ас мылкыдызъя кельтӥз. 16-тӥ гудырикошконэ со ужысь кошкон сярысь заявление гожтӥз. Со сярысь элькунысь тазалыкез утёнъя министерстволэн пресс-службаез ивортӥз. Удмуртиысь Минздравын Александр Попов 2022-тӥ арысен тыршиз, удысэ коньдон висъянъя но лэсьтӥськонъя ужпумъёсын ужаз, йӧскалык ӵектосъёслэсь быдэсмемзэс чаклаз. Азьвыл министрлэн нырысетӥ воштӥсеныз Сергей Багинэз юнматӥзы. ВАТСАН Александр Попов вордскиз Татарстанын. 2004-тӥ арын Ижкарысь эм академиез «педиатрия» ӧръя йылпумъяз. Камской нылпи эм центрын хирурген ужаз. Менделеевскысь ёрос эмъяськонниын валтӥсь эмчилэн воштӥсез вал. Набережные Челныысь тазалыкез утёнъя управленилэн кивалтӥсезлэн воштӥсез луыса тыршиз, 2017-2022 аръёсы 7 номеро кар поликлиникалэн валтӥсь эмчиез вал. Тегъёс: Тазалык Тазалыкезутёнъяминистерство Политика Удмуртия  